**Zápis 1/2012**

**z rokovania hlavného odborníka MZ SR pre odbor patologická anatómia, prezidenta a členov Výboru Slovenskej spoločnosti patológov SLS a zástupcov Zdravotnej komisie Združenia zdravotných poisťovní SR**

**Dátum**: 14.6.2012 o 13.00 hod.

**Miesto**: Union zdravotná poisťovňa, a.s., Bajkalská 29/A, Bratislava

**Prítomní**: prof. MUDr. Lunáš Plank, CSc. – hlavný odborník MZ SR pre špecializačný odbor patologická anatómia („hlavný odborník MZ SR“)

Doc. MUDr. Dušan Daniš, CSc. – prezident Slovenskej spoločnosti patológov SLS

 Doc. MUDr. Marián Benčat, PhD., doc. MUDr. Karol Kajo, PhD., MUDr. Marián Švajdler – Členovia Výboru Slovenskej spoločnosti patológov SLS („Spoločnosť“)

VšZP, a.s. – MUDr. Gabriela Brimichová

 Dôvera ZP, a.s. – MUDr. Eva Suchá, MUDr. Branislav Koreň

Union ZP, a.s. – Mgr. Miroslava Jurčáková

Združenie zdravotných poisťovní SR („Združenie“) – MUDr. Katarína Kafková

**Program**: **Vykazovanie výkonov v špecializačnom odbore patologická anatómia (biopsia, imunofluorescencia, imunohistochémia) zdravotným poisťovniam**

Návrh na podmienky vykazovania zdravotných výkonov v medicínskom odbore patologická anatómia vypracované zdravotnou komisiou Združenia doručilo Združenie prezidentovi Spoločnosti na zabezpečenie odbornej diskusie s hlavným odborníkom MZ SR a členmi Výboru Spoločnosti a na spracovanie a následné zaslanie pripomienok k predloženému návrhu Združeniu.

Spracované pripomienky boli predmetom spoločnej diskusie s nasledovnými závermi:

**Záver 1/1/2012** - Vysvetlenie pojmov – materiál je doručený do laboratória

1. vo fixačnej tekutine (formalín),
2. bez fixácie pri peroperačnej biopsii.

Materiál určený na histologické vyšetrenie je rôznej veľkosti (menšie materiály – extirpované névy, malé excízie, väčšie materiály - orgány, resp. ich časti ); materiál sa spracuje štandardným spôsobom – excidovanie, presýtenie tkaniva vhodnými roztokmi, zhotovenie parafínového bločku, príprava histologických preparátov, pri peroperačnej biopsii – excidovanie, zhotovenie rezov na kryostate. Počet blokov je adekvátny veľkosti materiálu a určuje ho lekár so špecializáciou v špecializačnom odbore patologická anatómia na základe makroskopického zhodnotenia dodaného materiálu a v súlade so všeobecne akceptovanými postupmi bioptického vyšetrenia tkanív a orgánov.

**Záver 2/1/2012** - Doručovanie dokumentácie s obsahom citlivých údajov zdravotnej poisťovni v prípade prekročenia dohodnutých limitov počtov príslušných výkonov – v písomnej forme – doporučenou zásielkou na adresu konkrétnej oprávnenej osoby zdravotnej poisťovne (revízny lekár), zdravotné poisťovne oznámia poskytovateľom zdravotnej starostlivosti („PZS“) kontaktné osoby, resp. prostredníctvom elektronickej pobočky zdravotnej poisťovne.

**Záver 3/1/2012** - Výkon kontrol u PZS – zdravotné poisťovne využijú v budúcnosti možnosť realizácie kontrol u PZS v súčinnosti s hlavným, resp. krajskými odborníkmi pre odbor patologická anatómia ako prizvanými osobami kontrolnej skupiny.

**Záver 4/1/2012** – Pracovníci poskytujúci zdravotnú starostlivosť v medicínskom odbore patologická anatómia vykazujú zdravotným poisťovniam konečnú diagnózu stanovenú lekárom so špecializáciou v špecializačnom odbore patologická anatómia, zdravotné poisťovne by uvítali úpravu rozsahu príslušnej dávky o diagnózu, ktorú určil lekár žiadajúci vyšetrenie.

**Záver 5/1/2012** - Spoločnosť v súčinosti s hlavným odborníkom MZ SR odporučia Združeniu konzultanta pre odbor patologická anatómia.

**Záver 6/1/2012 -** K zdravotným výkonom

**Uvádza sa : kód výkonu - maximálny počet - poznámka**

**4900** - 10x - v prípade vykázania viac ako 10x doloženie kópie kompletného histologického výsledku

Zakázaná kombinácia 4900 a 4920

**4902** – 10x - v prípade vykázania viac ako 10x doloženie kópie kompletného histologického výsledku

Povolená kombinácia 4900 a 4902

**4919** – 3x k výkonu 4900 alebo k výkonu 4902, vyhodnocuje sa excidovanie a príprava histologického materiálu pre každý orgán samostatne, opis (makropopis) je súčasťou dokumentácie u PZS a je súčasťou záverečného patologického popisu – v prípade vykázania viac ako 3x doloženie kópie kompletného histologického výsledku

**4920** – 3x, len k výkonu 4902

**4907** – 8x - v prípade vykázania viac ako 8x doloženie kópie kompletného histologického výsledku

**4905** – 8x - v prípade vykázania viac ako 8x doloženie kópie kompletného histologického výsledku

**4906** – 5x, podmienkou je súčasné vykázanie operácie, prípadne anestézie a súvisiaceho predoperačného vyšetrenia u poistenca poskytovateľom zdravotnej starostlivosti - v prípade vykázania viac ako 5x doloženie kópie nálezu, dokladujúceho početnosť výkonov

Povolená kombinácia 4906 a 4919 - 1x (jedna peroperačná biopsia bez vykazovania ďalších výkonov)

***Záver 7/1/2012 -*** *Kombinácia výkonu 4906 s ďalšími výkonmi (histochemickými alebo imunohistochemickými) – výber kódov výkonov a určenie konkrétnych diagnóz vo väzbe aj na konkrétnych PZS – hlavný odborník MZ SR a Spoločnosť navrhujú kombináciu 4906, 4919 a 3512, bude predmetom ďalšieho rokovania.*

***Záver 8/1/2012 -*** *Povolená kombinácia 4906 a 3512 – 1x – bude predmetom analýzy a vyhodnotenia zdravotnými poisťovňami a bude prerokovaná na ďalšom spoločnom rokovaní.*

**Záver 6/1/2012 - pokračovanie**

**4914 – 4917** – 10x – počet v závislosti od vyšetrovaného materiálu (každý kód)

**4921** – 5x - v prípade vykázania viac ako 5x doloženie kópie kompletného histologického výsledku

**4923, 4922** – 8x (každý kód)

**4924, 4925** – nehradenie z verejného zdravotného poistenia, ide o obsolentné metódy, v IS zdravotných poisťovní bude k výkonom priradená výška úhrady „0“

**4931, 4957** – 1x – úhrada len PZS – špecializovanému centru odbornosti 029, ktorý vykoná potrebné konziliárne vyšetrenie (vyšetrí materiál) podľa svojho odborného zamerania. Pri kóde 4957 sa vyžaduje uvedenie diagnózy.

***Záver 9/1/2012*** *- Hlavný odborník MZ SR a Spoločnosť poskytnú Združeniu zoznam konzultačných pracovísk podľa odborného zamerania, ktoré budú oprávnené tieto výkony vykazovať a ktorým budú uhrádzané.*

**Záver 6/1/2012 - pokračovanie**

**3510** - nebude uhrádzané z verejného zdravotného poistenia - v platnom Katalógu zdravotných výkonov má priradenú bodovú hodnotu 0

**3512** – 1x

**3517** – nebude uhrádzané z verejného zdravotného poistenia - v platnom Katalógu zdravotných výkonov má priradenú bodovú hodnotu 0

**3518** – 1x v jednom dni u PZS

**3621** – 1x

**3622** – 1x – na jedného pacienta

**3601** – 1x – na jedného pacienta

Uvedené závery k postupom a početnostiam budú platiť od zúčtovacieho obdobia 07/2012.

**Imunohistochémia**

**Povolená 3-kombinácia 4919b,4926,4918**

**4919b** – 10x - v prípade vykázania viac ako 10x doloženie kópie kompletného histologického výsledku

**4926**  – 10x - v prípade vykázania viac ako 10x doloženie kópie kompletného histologického výsledku

**4918** – počet musí byť identický s počtom kódov 4919b a 4926

***Záver 10/1/2012*** *- Rokujúci pristúpili ku kompromisu a akceptovali návrh hlavného odborníka a Spoločnosti pre imunohistochemické vyšetrenia na obdobie od 1. júla do 31.10.2012*

*Zároveň sa dohodli, že Spoločnosť predloží Združeniu náklady na imunohistochemické vyšetrenie, ktoré sa v rámci diferenciálnej diagnostiky vykonáva na histologickom preparáte do 30.9.2012 a zdravotné poisťovne pripravia analýzy vykonaných vyšetrení podľa jednotlivých PZS v rovnakom termíne.*

*Hlavný odborník MZ SR a Spoločnosť pripravia návrh metodického pokynu pre PZS pre oblasť imunohistochemických vyšetrení, ktorý prediskutujú so zdravotnými poisťovňami a Združením.*

*Bolo dohodnuté spoločné stretnutie na prediskutovanie vyššie uvedeného.*

*Združenie zvažuje požiadať ÚDZS o stanovisko* *k vykazovaniu* ***početnosti******príplatkových výkonov*** *4918,4919, 4920 a 4921, nakoľko z dikcie jednotlivých výkonov uvedených v Katalógu to jednoznačne nevyplýva a nie sú jednotné názory na výklad ani medzi samotnými poskytovateľmi.*

**Fluorescenčná in situ hybridizácia**

Diskutovaná bola odbornosť, do ktorej spadá spôsobilosť na realizáciu vyšetrenia. Návrh Spoločnosti je špecializačný odbor patologická anatómia (kód odbornosti 029).

***Záver 11/1/2012*** *- Bolo dohodnuté, že hlavný odborník MZ SR a Spoločnosť dodajú zoznam výkonov a konkrétnych PZS oprávnených na výkon týchto vyšetrení.*

***Záver 12/1/2012 -*** *Hlavný odborník MZ SR v spolupráci so  Spoločnosťou
- oboznámia so závermi rokovania členov odbornej spoločnosti s odporučením dodržiavať dohodnuté zásady a
- zabezpečia možnosť konzultácií revíznych lekárov poisťovní s krajskými odborníkmi v odbore patologická anatómia v prípadoch sporných výkazov od PZS.*

**Budúce rokovanie :** október 2012

**Zapísala**: MUDr. Katarína Kafková

**Dňa**: 18.6.2012

**Overili**: prof. MUDr. Lukáš Plank, CSc., 23.6. 2012 s pripomienkami

Doc. MUDr. Dušan Daniš, CSc., 2.7. 2012